Συμπεριφορά Άγχους και Έκφραση των CB1 Υποδοχέων στον Ιππόκαμπο Αρσενικών και Θηλυκών Επίμυων μετά από Έκθεση σε Χρόνιο Απρόβλεπτο Στρες
Creators: name: Βασιλειάδου, Δήμητρα Παρασκευή Θεόδωρου
Publisher: name: Aristotle University of Thessaloniki
Year: 2021
Subjects: CB1 υποδοχείς
χρόνιο απρόβλεπτο στρες
φύλο
CB1 receptors
chronic unpredictable stress
gender

description: Το χρόνιο στρες επηρεάζει αρνητικά τη συμπεριφορά και τον εγκέφαλο. Ειδικότερα, προκαλεί γνωστικά ελλείμματα, διαταραχές διάθεσης καθώς και πλήθος δομικών και νευροχημικών αλλαγών σε ποικίλες εγκεφαλικές περιοχές. Κάποιες από τις αλλαγές αυτές αφορούν στην έκφραση των CB1 υποδοχέων του ενδογενούς συστήματος κανναβινοειδών (ΕΚΣ), το οποίο συμμετέχει στη νευροενδοκρινική στρεσογόνο απόκριση και επηρεάζει τη συμπεριφορά. Στόχος της παρούσας μελέτης ήταν η διερεύνηση των επιπτώσεων του χρόνιου απρόβλεπτου στρες (ΧΑΣ) σε συμπεριφορές που σχετίζονται με το άγχος, αλλά και στην έκφραση των CB1 υποδοχέων στην περιοχή CA3 του ιππόκαμπου τόσο σε αρσενικούς όσο και θηλυκούς επίμυες, προκειμένου να διερευνηθεί ο ρόλος του φύλου. Για το σκοπό αυτό, 32 ενήλικοι αρσενικοί και θηλυκοί επίμυες της φυλής Wistar εκτέθηκαν την 69η μεταγεννητική ημέρα σε συνθήκες χρόνιου απρόβλεπτου στρες, διάρκειας 4 εβδομάδων. Η εκτίμηση της συμπεριφοράς άγχους πραγματοποιήθηκε με τη δοκιμασία του ανοιχτού πεδίου. Για τη διερεύνηση των επιπτώσεων στην έκφραση των CB1 υποδοχέων διενεργήθηκε ιστολογική εξέταση στην περιοχή CA3 του ραχιαίου ιππόκαμπου. Σύμφωνα με τα αποτελέσματα, η έκθεση σε συνθήκες ΧΑΣ αύξησε τη συμπεριφορά άγχους μόνο στους αρσενικούς επίμυες. Διαφορές φύλου βρέθηκαν ως προς την κινητική δραστηριότητα με τους θηλυκούς επίμυες να παρουσιάζουν συνολικά υψηλότερη κινητικότητα συγκριτικά με τους αρσενικούς. Τα παραπάνω ευρήματα επιβεβαιώνουν τις αρνητικές επιπτώσεις του ΧΑΣ στη συμπεριφορά, αναδεικνύοντας παράλληλα διαφορές ως προς το φύλο. Αντίθετα, η έκθεση στο ΧΑΣ δεν επέφερε αλλαγές στην έκφραση των CB1 υποδοχέων σε κανένα από τα δύο φύλα
description: Chronic stress negatively affects behavior and the brain. In particular, it causes cognitive deficits, mood disorders, as well as many structural and neurochemical changes, in various brain regions. Some of these changes involve the expression of CB1 receptors in the endocannabinoid system (ECS), which is involved in the neuroendocrine stress response and affects behavior. The aim of the present study was to investigate the effects of chronic unpredictable stress (CUS) on stress-related behaviors, but also on the expression of hippocampal CB1 receptors in both male and female rats, in order to explore the role of the gender. For this purpose, 32 adult male and female Wistar rats were exposed, on the 69th postnatal day, to CUS conditions for 4 weeks. Anxiety behavior was assessed with the open field test. To investigate the effects on CB1 receptor expression, histological examination was performed in the CA3 subregion of the dorsal hippocampus. According to our findings, exposure to chronic unpredictable stress increased anxiety behavior only in male rats. Gender differences were found in locomotor activity, with female rats showing overall higher mobility, compared to males. The above findings confirm the negative effects of CUS on behavior, while highlighting gender differences. In contrast, exposure to CUS did not cause changes in CB1 receptor expression in either gender